Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 759

2. A szakmai vizsga részei A szakmai vizsga szóbeli és gyakorlati vizsgarészbõl áll. 2.1. Szóbeli vizsga A szóbeli vizsgakérdéseket a központi tételsor tartalmazza, amely felöleli a képzés teljes elméleti ismeretanyagát. A szóbeli vizsgán a IV. pontban meghatározott követelmények szerinti ismeretanyagot kell számon kérni. A tételsort a jelölt a vizsga elõtt 1 hónappal megkapja. A szóbeli vizsga idõtartama: 15—20 perc. 2.2. Gyakorlati vizsga A szakmai vizsgát szakmai gyakorlat elõzi meg. A szakmai gyakorlatnak helyet adó intézmény vezetõje írásban igazolja a jelölt gyakorlatának teljesítését. A képzést szervezõ intézmény gondoskodik arról, hogy a vizsgabizottság az igazolást a szóbeli vizsgán megkapja. A jelölt a gyakorlati vizsgafeladatát a képzõ intézménytõl a vizsgán kapja meg, amelyet a szakmai vizsga megkezdése elõtt legalább 15 nappal a vizsga elnöke jóváhagyott. A feladat megoldásához mûszereket, eszközöket, laboratóriumi feltételeket a vizsgáztató intézmény biztosít. A gyakorlati vizsga témakörei: — egy herbáriumi lap elkészítése, — egy gombapreparátum elkészítése, — egy rovar preparálása gyûjteményi és kiállítási célra, — egy madár preparálása, — egy kisemlõs preparálása, — egy kõzettani vékonycsiszolat elkészítése. A gyakorlati vizsga idõtartama: 60 perc.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes